Artene i denne gruppen er lett gjenkjennelige på den flattrykte kroppen med meget stort hode og munn, unntaket er delgruppen som har en rundere kroppsform. De har en rekke hudfliker på underkjeven og bakover langs siden. Den fremste finnestrålen i første ryggfinne er omdannet til et «fiskeredskap» som brukes for å lokke til seg byttedyr. Brystfinnene har 18 – 23 bløtstråler, den andre ryggfinnen har 8 – 12 bløtstråler og gattfinnen har 6-10 bløtstråler.